Baby Girl Gym Navy Tie-Dye Tie-Dye Peplum Tank by Gymboree
Home Baby Girl Tees & Tops Tie-Dye Peplum Tank
Tie-Dye Peplum Tank
Item 140183943 140183943 Kry jou man aan die praat | SARIE
Kry jou man aan die praat	deur Riette Rust
Die meeste mans sukkel om oor hul emosies of “dieper” dinge soos verhoudings te praat. Jygee soms moed op. Maar as julle albei gemotiveerd is om die beste verhouding moontlik te hê, kán julle saamsaam leer om beter te kommunikeer.
“Jy’s mos nie ’n sissie nie.” Sommige mans het só geleer dat woede meer aanvaarbaar is as rou, hyhet dit deel van homself gemaak en só het hy hom van sy emosies begin distansieer. Bea sê omdat so ’n man nie in kontak met sy binnewêreld is nie, is diep, betekenisvolle intimiteit met ander mense vir hom moeilik.
Die kinderjare van ’n man wat moeilik praat oor sy emosies, speel dikwels ook ’n rol. Hy het dalk’n afwesige, onemosionele pa gehad. En dis die “GPS” waarmee hy homself later in verhoudings gaan “bestuur”.
Dalk is ’n ou seer in jou man se lewe nog nie afgehandel nie. Iets aan jul situasie herinner hom bv.aan sy ouers se rusies. Nou voel hy ongemaklik of onveilig en hy vermy hierdie bedreiging. Hy vlug en besef nie dat heling juis daarin lê om die seer van die verlede te konfronteer en daarmee klaar te maak nie, sê Bea.
Dalk is jul twee se verhouding vol opgeboude griewe, woede, seer en veroordeling. Daarom is dit nie ’n veilige ruimte vir hom om emosies te deel nie. Hanteer eers jul griewe – voordat julle praat.Jy kan nie jou man dwing om sy emosies te deel nie, maar jy kan wel verduidelik hoekom dit belangrik is, sê Bea. Sê vir hom jy wil graag dit wat binne hom aangaan, beter leer ken en verstaan.
Jy besef dis dalk moeilik vir hom, maar dat jy graag wil probeer, want “dit vorm deel van die visie wat ons vir ons huwelik het”. Verduidelik ook vir jou man dat verskuilde emosies ’n groot las opénige verhouding plaas: Sy verhouding met jou, jul kinders en sy kollegas.
Neem in ag dat hy self nie altyd weet wat in sy binneste aangaan nie. Verseker hom van jou emosionele welstand en krag, want hy kan dalk bang wees hy maak jou seer wanneer hy oor sy emosies praat, pleks van om jou fisiek en emosioneel te beskerm. Gee hom leiding oor wat jy nodighet. Wees spesifiek. Sê: “Ek voel regtig af vandag.Wat van ’n drukkie?” Hy sal meer emosioneel sensitief en ondersteunend wees. Sê vir hom hoeveel hy vir jou beteken. Hy floreer op waardering, respek en bewondering.
Luna du Raan
Dankie!! Hierdie was vir my baie insiggewend!! Het borskanker 1ste fase en is in my laaste fase van behandeling, my kinders was baie geraak deur dit. My eksman en ek kom baie beter oor die weg maar hy is ‘n baie emosionele man en kan maklik uit sy vel uit kwaad word en dan baie wild skree – ek wil dat my seun sy emosies uitleef maar ek voel nie om hom te los dat hy na die voorbeeld kyk nie dit is ook nie reg nie – dit gaan dinge vir hom moeilik maak in sy daaglikse handel en wandel asook toekoms. Hy (my seun) praat nie baie oor my kanker nie maar die afgelope ruk kry hy kwaai woede uitbarsings en dit maak my stres – wat dan baie pyn en algemene siekheid vir my veroorsaak veral as ek moet keer tussen hom en sy suster. Hul sien berader maar dit lyk nie of dit veel verskil maak nie. Kan julle dalk in die komende Sarie’s ‘n uitgawe vir so iets beplan oor hoe mens so iets kan hanteer asook mens se herstel met die kinders saam na die tyd. Baie dankie
Ek stem nie heeltemal saam met hierdie artikel nie.
Mans en vroue is meer dieselfde in die uitdruk van emosies as wat hulle verskillend is. ‘n Selfsugtige vrou wat haar man verneuk het, is net so koud en onaangeraak deur die effek daarvan op haar man, as wat ‘n man wat sy vrou verneuk het is. Mans en vroue voel dieselfde pyn.
Ek is ook geboelie deur ‘n koue, emosioneel-afwesige ma, en soos die seuns in my skool is die meisies verneder as hulle emosie gewys het.
Dis dalk ‘n goeie idee as die leser van hierdie artikel dit ook lees asof die geslagte omgeruil is. x